钦定古今图书集成/明伦汇编/氏族典/第407卷 > 《廖用贤尚友录》 > 许天正
## 钦定古今图书集成/明伦汇编/氏族典/第407卷 > 《廖用贤尚友录》 > 许天正

按《漳州府志》：“天正，字允心，号云峰，汝南人。年十五，擢
明经，为纪善。总章二年，副将军陈政出镇泉潮。政殁，
子元光嗣。凡所申请，必与天正讨论而后行。元光居
祖母丧，天正代领泉潮事，平惠、虔抚之寇，表建漳州，
置堡三十六所。岭海辑宁，升中奉大夫，兼岭南行军
团练副使。天正博学能文，军政之暇，未尝释卷。军中”
语曰：“别驾秀辗，文不加点。”元光《平湖阳寇》诗云：“参军
许天正，是用纪邦勋。”历官泉潮团练副使、宣威将军，
兼翊府记室。宋绍兴二十三年，追论开漳功，封翊忠
昭应侯。祀名宦，立祠诏安县。